Α4-0002/96

Σύσταση του Ευρωπαϊκού Κοινοβουλίου προς το Συμβούλιο για την πολιτική ανθρωπιστική δράση της Ένωσης.

Το Ευρωπαϊκό Κοινοβούλιο,

- έχοντας υπόψη την πρόταση σύστασης του Συμβουλίου, που υπέβαλαν ο κ. Oostlander και άλλοι, σχετικά με τον καθορισμό από το Συμβούλιο μιας κοινής θέσης, και αργότερα μιας κοινής δράσης, όσον αφορά τα ανθρώπινα δικαιώματα, την ανθρωπιστική υποστήριξη και την επέμβαση για ανθρωπιστικούς λόγους (Β4-0052/94),

- έχοντας υπόψη τα ψηφίσματά του στα οποία αναφέρεται η αιτιολογική έκθεση της παρούσας σύστασης, που περιέχονται στην έκθεση Α4-0002/96

- έχοντας υπόψη το ψήφισμά του της 17ης Μαΐου 1995 σχετικά με την λειτουργία της Συνθήκης της Ευρωπαϊκής Ένωσης ενόψει της Διακυβερνητικής Διάσκεψης του 1996 - Υλοποίηση και ανάπτυξη της Ένωσης ((EE C 131 της 17.5.1995, σ. 56)), όπου προτείνεται η δημιουργία Ευρωπαϊκού Μη Στρατιωτικού Ειρηνευτικού Σώματος,

- έχοντας υπόψη το άρθρο 46, παράγραφος 3 του Κανονισμού του,

- έχοντας υπόψη το άρθρο Ι.7 της ΣΕΕ που του παρέχει το δικαίωμα να διατυπώνει Συστάσεις προς το Συμβούλιο επί θεμάτων Εξωτερικής Πολιτικής και Κοινής Ασφάλειας (ΚΕΠΠΑ),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής και τη γνωμοδότηση της Επιτροπής Ανάπτυξης και Συνεργασίας (Α4-0002/96),

Α. έχοντας υπόψη ότι μεταξύ των στόχων της ΚΕΠΠΑ που θεσπίζει η ΣΕΕ συγκαταλέγονται η εγκαθίδρυση της ειρήνης, η ενίσχυση της διεθνούς ασφάλειας, η ανάπτυξη και εδραίωση της δημοκρατίας και του κράτους δικαίου καθώς και ο σεβασμός των Δικαιωμάτων του Ανθρώπου και των θεμελιωδών ελευθεριών,

Β. έχοντας υπόψη ότι ως μέσο για την επίτευξη των στόχων αυτών προβλέπεται η έγκριση από το Συμβούλιο κοινών θέσεων και δράσεων, καθώς και ο συντονισμός των ενεργειών των κρατών μελών στα πλαίσια διεθνών οργανισμών και διασκέψεων,

Γ. φρονώντας, ενόψει της ευρύτερης συνειδητοποίησης της διεθνούς κοινής γνώμης κατά τα τελευταία χρόνια η οποία ασκεί συνεχείς πιέσεις στα κράτη και τις κυβερνήσεις να επεμβαίνουν παντού υπέρ της προάσπισης των ανθρωπίνων δικαιωμάτων και της δημοκρατίας, ότι είναι χρονικώς και πολιτικώς σκόπιμο να συστηματοποιηθεί και να εναρμονιστεί η πολιτική και ανθρωπιστική δράση της Ένωσης,

1. απευθύνει στο Συμβούλιο τις κάτωθι συστάσεις:

1. 1 σύμφωνα με τις διατάξεις του προοιμίου και του άρθρου Ι.1.2 της Συνθήκης για την Ευρωπαϊκή Ένωση, να συγκεκριμενοποιήσει και αναπτύξει την προάσπιση της δημοκρατίας και των Δικαιωμάτων του Ανθρώπου, ως κατευθυντήρια αρχή της Κοινής Εξωτερικής Πολιτικής και Πολιτικής Ασφάλειας της Ένωσης[semigr ]

1. 2 κατά συνέπεια, να δηλώσει, και εν συνεχεία υποστηρίξει, στους κατάλληλους διεθνείς φορείς ότι η αρχή της μη παρέμβασης με στόχο την αντίδραση προς την διεθνή ανθρωπιστική δράση δε θα γίνεται επ´ ουδενί δεκτή από την Ευρωπαϊκή Ένωση όταν προβάλεται εκ μέρους χώρας η οποία παραβιάζει σοβαρώς και συστηματικώς τα ανθρώπινα δικαιώματα[semigr ]

1. 3 να αναθέσει στην Επιτροπή και στη Γενική Γραμματεία του Συμβουλίου την εκπόνηση μνημονίου στο οποίο να θεσπίζεται o τρόπος υλοποίησης της ανωτέρω αρχής, λαμβάνοντας υπόψη τα αποτελέσματα των εργασιών της Ομάδας για τα Δικαιώματα του Ανθρώπου που λειτουργεί στα πλαίσια της σημερινής δομής της ΚΕΠΠΑ[semigr ]

1. 4 να προσδιορίσει, από κοινού με την Επιτροπή και το Ευρωπαϊκό Κοινοβούλιο, τα κριτήρια της εφαρμογής της «ρήτρας για τη δημοκρατία» που περιλαμβάνεται σ' όλες τις συμφωνίες μεταξύ της ΕΕ και τρίτων κρατών και να διευκρινίσει τις ακολουθητέες διαδικασίες σε περίπτωση μη εφαρμογής της[semigr ]

1. 5 να συμβάλει η Ένωση, δρώντας από κοινού ενώπιον όλων των φορέων και ιδίως του Συμβουλίου Ασφαλείας του ΟΗΕ, στην εδραίωση του δικαιώματος και της υποχρέωσης παρέμβασης στις εσωτερικές υποθέσεις ενός κράτους για ανθρωπιστικούς λόγους ή κατόπιν σοβαρών παραβιάσεων των Δικαιωμάτων του Ανθρώπου[semigr ]

1. 6 να αναθέσει στη Γραμματεία του Συμβουλίου να μελετήσει, από κοινού με την Επιτροπή και το ΕΚ, τη δυνατότητα δημιουργίας Ευρωπαϊκού Μη Στρατιωτικού Ειρηνευτικού Σώματος με στόχο την ενίσχυση της ανθρωπιστικής δράσης, την ειρηνική επίλυση των διαφορών, την πρόληψη δημιουργίας νέων διενέξεων και την δημιουργία των αναγκαίων μέτρων για τη δημιουργία κλίματος εμπιστοσύνης[semigr ]

1. 7 να αναθέσει στη Γενική Γραμματεία του Συμβουλίου τη μελέτη της δυνατότητας συμμετοχής των «Eurocorps» και ανάλογων στρατιωτικών μονάδων σε παρεμβάσεις ανθρωπιστικού χαρακτήρα[semigr ]

1. 8 να αναπτύξει, ως κοινή δράση, σύμφωνα με το Διεθνές Δίκαιο, το γενικό πλαίσιο των παρεμβάσεων που δεν είναι αυστηρά ανθρωπιστικές, αλλά είναι απαραίτητες για να φτάσει η ανθρωπιστική βοήθεια στους πληττόμενους πληθυσμούς σε δύσκολες καταστάσεις[semigr ]

1. 9 να υλοποιήσει στην πράξη τα θεσπιζόμενα στο σημείο 4 του άρθρου Ι.5 της ΣΕΕ και να επιτύχει, ιδίως στα πλαίσια του Συμβουλίου Ασφαλείας του ΟΗΕ, τη δημιουργία αποτελεσματικής και λειτουργικής μονάδας δράσης, ιδιαίτερα όσον αφορά τα θέματα που αποτελούν το αντικείμενο της παρούσας Σύστασης[semigr ]

1. 10 να καταβάλει κάθε δυνατή προσπάθεια για τη δημιουργία, στα πλαίσια του ΟΗΕ, ενός Μόνιμου Διεθνούς Ποινικού Δικαστηρίου και για τη χορήγηση σε αυτό όλων των μέσων και εξουσιών που απαιτούνται για την αποτελεσματική δράση του, βάσει των ήδη υφισταμένων για την πρώην Γιουγκοσλαβία και τη Ρουάντα, και θεσπίζοντας κοινή δράση για όλα τα κρατη μέλη στα πλαίσια της Επιτροπής Νομικών Θεμάτων της Γενικής Συνέλευσης του ΟΗΕ[semigr ]

1. 11 να προωθηθεί, στα πλαίσια του ΟΗΕ και ιδίως της Τρίτης του Επιτροπής και της Επιτροπής για τα Δικαιώματα του Ανθρώπου, η κωδικοποίηση, απλούστευση και διασαφήνιση του Διεθνούς Δικαίου και ιδιαίτερα του Δικαίου που διέπει ανθρωπιστικές πτυχές[semigr ]

1. 12 να εγκρίνει κοινή θέση ή δράση για να καταστούν δημοκρατικότερες και να προσαρμοστούν καλύτερα οι δομές και οι θεσμοί του ΟΗΕ, κυρίως όσον αφορά το Συμβούλιο Ασφαλείας, στις νέες ανάγκες του επόμενου αιώνα (όπως εύχεται το ίδιο το Συμβούλιο στη Δήλωσή του για την Πεντηκονταετία του ΟΗΕ) προκειμένου να καταστούν οι παρεμβάσεις του υπέρ των Δικαιωμάτων του Ανθρώπου[semigr ]

1. 13 να συγκεκριμενοποιήσει σε μια κοινή θέση την πρόθεση που εκφράστηκε στα πορίσματα της Προεδρείας στις Κάννες να «αναληφθεί αποφασιστική δράση υπέρ της ειρήνης και του αφοπλισμού στο πλαίσιο της ΚΕΠΠΑ», και να αποδείξει τη βούληση αυτή αντιμετωπίζοντας τα προβλήματα που σχετίζονται με την εξαγωγή και το εμπόριο όπλων και θεσπίζοντας σχετική υπεύθυνη και περιοριστική ρύθμιση στην Ευρωπαϊκή Ένωση[semigr ]

1. 14 να εφαρμοστεί στην πράξη η κατά πλειοψηφία ψηφοφορία για όλα τα θέματα για τα οποία η παρούσα Σύσταση προτείνει την έγκριση κοινής δράσης[semigr ] επίσης, να κοινοποιούνται τα αποτελέσματα των ψηφοφοριών, ούτως ώστε να προωθηθεί η πολιτική υπευθυνότητα των μελών του Συμβουλίου[semigr ]

1. 15 να υποστηρίξει τις προσπάθειες της Επιτροπής για τη θέσπιση Κανονισμού για την Ανθρωπιστική Βοήθεια και να μην θέσει φραγμούς στην ικανότητα ταχείας και αποτελεσματικής αντίδρασης στις κρίσιμες καταστάσεις ανθρωπιστικού χαρακτήρα, δημιουργώντας μηχανισμούς όπως επιτροπές διαχείρισης ή κανονιστικών διατάξεων που δεν αρμόζουν στη φύση και τις ειδικές απαιτήσεις της Ανθρωπιστικής Βοήθειας[semigr ]

1. 16 να ζητήσει από την Επιτροπή να διασφαλίσει, μέσω κατάλληλης δημοσιότητας, καλύτερη «παρουσίαση» της χρηματοδοτικής προσπάθειας που καταβάλλει η Ένωση για την παροχή της ανθρωπιστικής βοήθειας ώστε να είναι καλύτερα ενημερωμένη η κοινή γνώμη για τον ρόλο που παίζει η Ένωση στην υλοποίηση των επιχειρήσεων βοήθειας[semigr ]

1. 17 να δώσει μια σαφή πολιτική συνέχεια στην ανθρωπιστική βοήθεια όσον αφορά τα Δικαιώματα του Ανθρώπου, αναπτύσσοντάς την μέσω προγραμμάτων συνεργασίας και πολιτικών δράσεων που να αποφεύγουν την ανάγκη μόνιμης ή απεριόριστης ανθρωπιστικής βοήθειας.

2. αναθέτει στον Πρόεδρό του να διαβιβάσει την παρούσα σύσταση στο Συμβούλιο και, προς ενημέρωση, στην Επιτροπή.